SHBA, 300 mijë banorë pa ujë të pishëm
Në Virxhinian Perëndimore pasi Lumi Elk është ndotur nga një rrjedhje kimike.
Për të pestën ditë radhazi, 300 mijë banorë të qyetit Çarlston, të Virxhinias Perëndimore këtu në Shtetet e Bashkuara, kanë mbetur pa ujë të pishëm, pasi Lumi Elk është ndotur nga një rrjedhje kimike. Shkollat dhe bizneset janë ende të mbyllura si rezultat i rrjedhjes që i ka dhënë ngjyrë dhe aromë të pakëndshme ujit të lumit. Qindra mijëra banorë të Çarlstonit, kryeqytetit të Virxhinias Perëndimore dhe qytetit më të populluar të shtetit, kanë mbetur pa ujë të pishëm pasi një kimikat toksik që përdorej për përpunimin e qymyrgurit rodhi në Lumin Elk. Zyrtarët nuk mund të përcaktojnë një afat se kur mund të pastrohet uji, por guvernatori i Virxhinias Perëndimore, Earl Ray Tomblin, tha të djelën se përpjekjet për pastrimin e ujit kanë qënë pozitive dhe fundi i krizës po aftohet. Zyrtarët e shtetit i kanë paralajmëruar banorët ta përdorin ujin e çesmës vetëm për shkarkuesit e banjave. Freedom Industries është kompania përgjegjëse për rrjedhjen. 28 mijë litra agjent kimik që përdorej për përpunimin e qymurgurit u derdh në lumë më 9 janar. Kimikati toksik shkoi pastaj nga Freedom Industries në një impiant të pastrimit të ujit në afërsi. Kent Carper është president i Komisionit të Qarkut Kanawha County. Uji i pishëm në zonë tani ka ngjyrë blu në të gjelbër dhe mban erë si ëmbëlsirë. Shkollat dhe shumë biznese janë të mbyllura, ndërsa Agjencia Federale e Menazhimit të Emergjencave dhe Garda e Virxhinias Perëndimore kanë shpërndarë në zonë rreth një milion litra ujë me shishe.